Kamu bisa jelasin ke aku soal Rida K. Liamsi dalam bahasa jawa?

Rida K. Liamsi () inggih punika salah satunggalipun sastrawan lan budayawan Melayu saking Indonésia. Namanipun sampun misuwur lumantar pakaryanipun awujud novèl lan geguritan ingkang dipunmot ing sawenèh ariwarta. Rida K. Liamsi punika kalebet sastrawan ingkang mandhégani wontenipun adicara pamaringan bebungah ing Festival Hari Puisi Indonésia ingkang kawiwitan taun 2014, ing Teater Kecil Taman Ismail Marzuki. Kajawi minangka sastrawan, piyambakipun ugi nelatèni minangka guru lan juru warta ingkang sapunika mangarsani Riau Pos. Awit saking kaprigelan lan katokohanipun ing jagat sastra, Rida K. Liamsi sampun nampi kathah bebungah lan asring dipunulemi ing sawenèh adicara, saé ing Indonésia ugi manca nagari, minangka pawicara babagan kabudayan, mligi Melayu, ékonomi, lan sosial, sarta maosaken pakaryanipun, antawisipun ing Johor Bahru, Kuala Lumpur, Seoul, lan Hanoi.